અમદાવાદ પોલીસે એવા આરોપીઓને ઝડપી પાડ્યા છે, જે દારૂની હેરાફેરી માટે ભાડાની ગાડીનો ઉપયોગ કરતા હતા. વાહન સરગાડી હસ્ત થવાના કિસ્સા વધતા બુટલેગરો ભાડાની ગાડીમાં દારૂની હેરાફેરી કરવા માટે નવો કીમિયો અજમાવવા માંડ્યા છે. પોલીસ જયારે દારૂ ભરેલી ગાડી ઝડપી પાડવા જાય, ત્યારે આરોપીઓ વાહન મૂકી ભાગી જાય. આમાં દારૂના જથ્થાનું મોટું નુકશાન તો થાય, પરંતુ ગાડી ભાડાની હોવાથી કેસમાં આરોપીનું નામ ન સંડોવાય. આ કારણે જ બુટલેગરોએ નવી મોડસ ઓપરેન્ડી અપનાવતા ભાડાની ગાડીનો ઉપયોગ શરૂ કર્યો હતો. રાણીપ પોલીસ સ્ટેશન બાદ શહેરકોટડા પોલીસ સ્ટેશનમાં ભાડાની ગાડીમાં દારૂની હેરફેરનો ગુનો નોંધાયો છે અને બંન્ને કેસોમાં ઝુમ ઇન્ડિયા પ્રાઇવેટ લિ.ની ગાડી પકડાઇ હોવાનું બહાર આવ્યું છે.